
d’en  saisir  la  marche  et  les  efifets  pour  pacvenir  a ud- 
traitement  rationncl.  .« 

02ANAM. 


PRO(EMIUM. 

Epidemicorum  morborum  quaestio  tanti  ad  medicinam  practicam 
interest,  ut  semper  ab  antiquis  et  recentioribus  auctoribus  versata  sit. 
Haec  Hippocratis  scriptis  illustrata  fuit,  et  omnes  in  arte  medendi 
periti  novas  de  illis  morbis  observationes  tradiderunt.  Attamen  non- 
nulli apud  recentiores , systematum  erroribus  inservientes , quae  ab 
antiquis  stabilita  fuerant  diruere  voluerunt,  epidemicum  caracterem 
omnino  rejiciendum  et  omnes  morbos  ad  unam  et  similem  cura- 
tionem semper  reducendos  decreverunt.  Sed  manca  et  vana  incedit 
theoria  , quae , physiologiae  falsae  principiis  nitens  , omnia  expe- 
rientiae praecepta  refellit  et  propugnat.  Quum  magni  momenti  sit 
epidemorum  doctrina,  in  istis  temporibus  neglecta,  praecipuas  istius 
quaestionis  ambages  explorare  , difficultates  explanare , objectiones 
propellere,  artis  limites  et  naturae  ostendere , nullo  alio  duce  nisi 
observatione  , tentabo  ; omnes  etiam  auctorum  commentationes  per- 
pendam, ut  hinc  et  illinc  quaeque  vera  et  utilia  quocumque  occurrent 
eliciam. 

In  isto  argumento  disputando  mihi  iteriim  arrisit  fortuna et 

Jam  haec  qiiaeslio  in  priore  coinpclllione  proposita  fuit,  seJ  suU 
alio  respectu  considerata.  A me  Parisienses  judices  petiverunt  : An 
in  popularibus  et  sporadicis  morbis  eadem  curatio  ? Promptissimum 
fuit  causas,  signa  pathologica  et  therapeiam  comparare:  unde  fit 
mea  conclusio,  eamdem  adhibendam  esse  curationem,  quum  eadem 
adesset  natura  in  morbis  et  sporadicis,  et  popularibus.  Sed  non 
similes  sunt  morbi , si  epidemica  constitutio  proprium  illis  caracte- 
rem  imprimit.  Tum  differt  therapeia  , quia  sub  iisdem  symptomatibus 
nova  adest  natura  morbi,  aut  sub  novis  phaenomenis  eadem  obte- 
gitur constitutionis  epidemicae  impressio.  Haec  est  vera  medicinae 
practicae  quaestio,  quam  in  ista  dissertatione  subsequi  et  experientiae 
praeceptis  confirmare  voluii  Tam  ardui  et  vasti  argumenti  omnes 
paries  elucidare  mihi  non  fas  erit  : vires  et  tempus  deessent.  Pro- 
blematis solum  praecipuas  difficultates  attingam,  et  quo  facilius  ex- 
pendantur, dicam  : 

1®  Quid  est  epidemicus  morbus  et  medica  constitutio? 

2“  Quaenam  sunt  causae  quibus  morbi  epidemici  producuntur? 

3®  Constitutionum  medicarum  in  practica  praestantiam  exponam. 

4®  Morborum  epidemicorum  historiam  generalem  deducam. 

5®  Epidemorum  cum  intercurrentibus  complexiones  subsequar. 

6"  Diversam  curationem  epidemiarum  analysis  medica  explanabit. 

7®  Generalia  quaedam  de  prophylactica  curatione  breviter  dicam. 

§ I.  Quid  est  epidemicus  morbus  et  medica  constitutio  ? 

Morbus  popularis  appellatur  qui , generalibus  causis  conflatus 
multos  corripit.  Quum  e variis  aeris  temporibus  aut  etiam  alimen- 
torum vitio  exoritur,  epidemicus  est,  a duobus  giaecis  verbis  iizl  super 
et  ^>5p.ov  populum.  Quum  frequentior  est  morbus  in  una  regione  ob 
causas  locis  peculiares  , endemicus  est , ab  h in  et  populum; 

Quamvis  verborum  maxime  incertum  argumentum  praebeat  graeca 
origo , attamen  praepositiones  snl  super,  praesertim  in  aere  epidemi- 
corum morborum  causas , et  hi  in , praecipue  in  locis  endemicorum 


faiisns  quaerendas,  significat.  Isia  disllncfio  ad  generales  et  locale^ 
causas  pertinet,  et  illam  in  causis  tractandis  subsequar;  sed  sub’ 
epidemico  respectu  illas  et  alias  comprehendam. 

Contagiosos  autem  morbos  distinguere  ab  epidemicis  necesse  est,' 
quia  nova  consideratio  a contagii  praesentia  excipitur.  Sunt  enim 
morbi  epidemici  qui  sub  peculiaribus  causis  hunc  novum  carac- 
terem  induunt,  veluti  typhus,  febris  icterodes.  Morbus  sporadice 
primum  apparere  potest , deinde  gravioribus  causis  epidemicus  ex- 
tenditur, denique  sub  aliis  et  peculiaribus  circumstantiis  contagium 
affert.  Sic  analysis  veluti  gladio  medicum  nodum  infectionis  et  con- 
tagionis abscindit,  et  lumen  in  tenebris  [hodiernae  disputationis  ef- 
fundit. Haec  sufficiunt  ut  clare  pateat  contagium  quosdam  morbos 
epidemicos  inficere  et  novis  modis  praecavendum  esse.  Non  tamen 
hoc  elementum  morbi  naturam  essentialem  mutat,  sed  novam  cu- 
ram exigit  ne  morbus  contagiosa  activitate  praeditus  omnes  invadat. 
Ad  epidemicos  morbos  et  medicas  constitutiones  omni  ope  et  opera 
reflectam. 

Idcirco  Epidemia  est  popularis  et  particularis  morbi  invasio,  qui 
multos  simul  afficit  et  fere  similia  in  eodem  organo  ph^nomena 
praebet.  Sic  multae  anginae  apparent;  in  alio  tempore  pleuritides 
grassantur,  in  altero  epidemo  Ophthalmiae  observantur,  etc. 

Constitutio  medica  a multis  incerte  definita  fuit,  tunc  quasi  coeli 
tempestas  varia,  tunc  ut  corporis  pathologica  conditio  nuncupatur: 
sic  causa  et  effectus  miscentur,  et  altera  pro  altero  accipitur.  Atta- 
men constitutio  medica  mihi  pendere  videtur  ex  omnium  causarum 
praestanti  impressione , quae  corporibus  pathologicam  dispositionem 
et  quamdam  morbosam  diathesim  imprimit.  Variae  coeli  tempesta- 
tes constitutionem  vernalem,  hyemalem  , aestivalem,  autumnalem, 
morbis  afferunt.  Saepe  propria  impressio  unius  tempestatis  quae 
gravitate  valuit,  per  annum  et  aliquoties  per  multos  annos  pro- 
trahitur, et  constitutio  medica  fit  stationaria.  Haec  est  communis 
medicorum  opinio  de  epidemicis  constitutionibus,  et  illam  expe- 
rientia confirmatam  recipiam.  Infi  ci  videbimus  quomodo  epidemicam 
constitutionem  quasi  sigillum  omnibus  morbis  imprimere  potest,  et 

(jtiantam  utilitalem  ad  palhologiam  et  therapeiam  promovendam  Hoef 
studium  affert.  Nunc  causas  quibus  morbi  epidemici  producuntur, 
expendere  promptissimum  est. 

§ II.  Ca.us;E  quarum  actione  morbi  epedemici  gignuntur. 

Si  omnium  causarum  praenotio  in  epidemicis  morbis  certa  et 
perfecta  esset,  medicus  popularium  affectionum  invasionem  nun- 
tiare posset ; medicina  certa  signa  haberet , veluti  astronomia  quae 
siderum  progressus  et  conjunctiones  accurate  sequitur.  Non  simili 
certitudine  probanda  sunt  epidemiarum  phaenomena ; non  denique  tam 
felix  est  medicus,  ut,  prophetae  similis , mala  nuntiare  et  avertere 
possit.  Attamen  incerta  licet  aetiologia  non  ad  rationem  epidemiarum 
praebendam  sufficiat  , non  negligenda  est , quia  e multis  observa- 
tionibus saepissime  repetitis  causas  penitus  abditas  cognoscere  for- 
san poterimus.  Quis  limitem  observationi  imponere  queat  et  nullam 
fore  ex  istis  scientiam  dicere  audeat?  Itaque  astronomi  instar  qui 
nautica  pyxide  omnes  magneticae  acus  variationes,  diurnas  noctur- 
nasque oscillationes  et  flexiones  omni  cura  notat,  istius  utilitatem 
ignorans,  sic  omnium  causarum  naturam  et  variam  in  viventi  corpore 
impressionem  perpendamus  ; temporum  varietates  subsequamur  , 
locorum  status  et  topographiam  exploremus;  incolarum  habitibus , 
ai  libus  , alimentis  et  animi  palhematibus  diligenter  studeamus.  Sic 
obscura  epidemiarum  tetiologia  causarum  historia  illustrabitur. 

Mihi  impossibile  erit  varias  auctorum  opiniones  de  epidemicis 
causis  enumerare  : hae  mentis  humanae  errores  nulli  momenti  sunt, 
et  illis  cognitis,  non  clarius  apparebunt  epidemiarum  causae.  Coiis 
Senex,  originem  mali  ignorans,  quid  dwinum  n Btiov  aere  in  esse 
statuit.  Carolus  Mercurialis,  Mercatus,  malignam  siderum  poten- 
tiam epidemiarum  ciusas  esse  existimaverunt.  Van  - Helmontius , 
Paracelsus , fermentum  epidemicum , ut  sal  et  sulphur,  in  aere 
diffusum  putaverunt.  Webster  in  doctis  lucubrationibus  epidernias 
cum  magnis  mcteorologiae  phaenomenis,  veluti  cometae  appari- 
tione, terrae  motu,,  vulcaniis  eruptionibus,  summam  cognationem 

habere  voluit.  Quidam  recenliores  aeri  adjuncta  principia  quaesi- 
verunt, et  chimicis  auxiliis  nova  et  inficiala  demonstrare  tenlave-. 
runt.  Non  amplii^  de  diversis  hypothesibus  dicam.  Ozanam  , in 
opere  compilato,  omnes  cansas  epidemorum  rejicit , quia  non  certo 
limite  et  non  similes  omni  occasione  adsunt.  Sed  vana  est  illa  aetiolo- 
giae doctrina.  Illorum  morborum  causae  in  orbis  phaenomenis  et  in 
circumstantibus  rebus  quaerendae  sunt:  non  certe  in  quid  divinum  ut 
Hippocrates  , non  certe  in  mirabilibus  siderum  conjunctionibus  ut 
alii , non  tandem  in  unic^  causa  residet  mali  origo  , s6d  in  om- 
nibus rebus  quae  actione  quadam  vigent , aut  in  aere  , aut  in  locis , 
aut  in  personis.  Itaque  utilius  mihi  videtur  e scriptis  Sydenham  , 
Ballonii  , Ramazzini  , Huxham  , Tissot  , Grant  , Zimmermann  , 
Stoll , Lepecq , Monro , etc. , causas  exponere  quae  saepissime  mor- 
bos epidemicos  circumstant  et  quarum  vi  praecipua  grassantur. 

In  tres  partes  causarum  historiam  dividam  : i"  Causae  quae  in  aere 
resident ; n“  Causae  quae  in  locis  reperiuntur ; m"  Causae  quae  ad 
personas  attinent. 

I"  Causce  quce  in  aere  resident.  — Aeris  compositionem  et  varias 
coeli  tempestates  in  epidemis  producendis  causas  praecipuas  afferre  auc- 
tores putaverunt.  Itaque  magni  momenti  est  temporum  varietates  dili- 
genter subsequi.  Atmosphaera  , aut  aer  terram  ambiens,  consideranda 
est  veluti  magna  officina  in  qua  omnes  vapores  et  terrae  exhalationes 
miscentur.  Itaque  physici  variis  modis  aeris  naturam  et  qualitates  ex- 
plorare tentarunt.  Densitas  et  gravitas  aeris  notanda  ; etenim  aer 
gravis  est  et  in  inferioribus  terrae  locis  corpora  premit.  Multum 
differt  aeris  densitas  et  gravitas  in  maris  litlore  et  in  montis  verti- 
cibus : sic  epidemiae  variare  solent  in  montium  aut  in  vallium  incolis. 
Functiones  corporis  , praecipue  circulatio  et  respiratio , non  similiter, 
in  his  locis  exercentur  et  morbi  etiam  mutantur. 

Aeris  temperies  calida  aut  frigida  est  praecipua  conditio  qua 
corpus  recreatur  aut  laborat.  Febrium  typhodum  epidemi  in  frigidi 
et  humida  temperiae  apparent : febrium  icterodum  invasioni  calida 
aeris  temperatura  favet  eamque  auget.  Pringle,  Hoffmann  calore 
fttmosphaerico  morbos  epidemicos  ingrayescere  observaverunt,  Riverius 

et  Diemerbroeck  frigidam  temperaturam  multis  epidemis  originem 
dare  indicaverunt. 

Aer  quasi  vaporibus  imbutus  et  frequentissimis  imbribus  bumidus, 
in  epidemicis  morbis  procreandis  observatur.  Haec  tempestas  continua 
maxime  corporibus  nocet  et  vires  opprimit.  Dixit  Hippocrates  ; 
« Magnw  siccitates  assiduis  imbribus  sunt  salubriores.  » In  febris 
mucosae  epidemia,  continuas  imbres  Roederer  et  Wagler  notaverunt. 
Nicolas  Massa  pestilentes  febres  sub  assiduis  pluviis  Veniliis  et  per 
totam  Italiam  irrupisse  observavit,  et  similia  multi  auctores  in  cpi- 
demiarum  descriptionibus  tradiderunt. 

Non  datur  chimiae  aeris  compositionem  et  mixturam  cum  aliis 
vaporibus  semper  distinguere  ; attamen  ista  causa  certe  in  corpora 
agit,  et  quasi  intoxicatione  quadam  afficit.  Haud  dubio  est  per  aeris 
medium  quosdam  morbos  transmitti , et  nulla  autem  vestigia  illius  in- 
ficiationis  exhibere  possunt  chimicae  artes.  Sic  febrium  typhodum  , 
icterodum  et  aliarum  fit  transmissio;  sic  rubeolae,  variolae,  etc. , 
urbes  invadunt,  provehuntur  et  in  omnes  partes  per  aera  volant. 

Non  negligenda  electrica  signa  quae  in  orbis  terrarum  producenda 
phaenomena  agunt,  et  non  dubiam  in  hominum  corpora  actio- 
nem intendunt  ; sed  paucae  exstant  observationes  ut  de  electrica  aut 
magnetica  impressione  in  epidemiis  producendis  aliquid  certum  evadat. 
Nonnulli  cum  magnis  magneticae  acus  motibus  quasdam  epidemias 
collatas  esse  notaverunt.  Nihil  rejiciendum  in  observatione  ut  ad 
veritatem  veniamus.  Saussure  et  Volta  nobis  investigationis  viam 
aperuerunt,  et  electricae  actionis  vi  in  viventia  corpora  diu  studue- 
runt. Read  illa  signa  cum  morbis  comparavit,  et  aliquas  utiles  ob- 
servationes tradidit  (^sch^  91). 

Aeris  commotiones  aut  varii  venti  non  satis  diligenter  ab  obser- 
vatoribus notati  fuerunt.  Venti  atmosphaerae  temperaturam  , vaporum 
mixturam  mutant , et  epidemorum  aut  effluviorum  faciliorem  trans- 
missionem piiebent.  Epidemiae  mutatos  progressus  cognoscere  e 
venti  origine  promptissimum  medico  erit.  Hoc  praecipue  ab  illustri 
professore  Fouquct  notatum  fuit,  et  in  variolarum  epidemiis  quam- 
dam urbis  partem  morbo  correptam  esse  a venti  varia  mutatione 

nuntiabat.  Non  solum  vi  et  directo  afflatu  venti  corpora  agitant,  sed 
etiam  aliquam  actionem  noxiam  in  meridianas  regiones  afferunt. 
Ventus  africanus  , Sirocco  dictus  ‘Ani  Harmattan , omnia  animalia 
quadam  intoxicatione  involvit.  Ramazzini  in  Modenae  pestilenti  epide- 
mia  ventos  australes  continuo  insufflasse  notavit. 

Haec  sufficiunt  super  causas  ex  aere  ortas  ut  medicus  illarum 
actionem  aestimare  possit : non  erat  in  animo  omnes  enumerare. 
'Attamen  in  hac  observatione  praecipue  perpendendi  sunt  effectus  in 
corporibus  producti , quia  non  semper  physicis  instrumentis  varietates 
aeris  perfecte  pensitantur.  Corpus  nervosum  aegrotantium  et  medico-» 
rum  sagacitas  vitio  instrumentorum  supplebunt,  et  saepe  certius  quam 
barometrum  et  thermometrum  coeli  tempestates  nuntiabunt  et 
signabunt. 

11“  Causce  quce  in  locis  repenuntur.  — Sunt  quibusdam  locis 
peculiares  causae  quae  endemicos  morbos  procreant,  sed  non  in  certo 
limite  reduci  possunt  et  saepe  epidemico  more  in  multas  regiones 
extenduntur.  Loca  sunt  soli  aperta  aut  sylvis  adumbrata  : inde  siccitas 
aut  humiditas  terrae  gignitur.  Dum  caligant  amnes  aut  nebulosae  sunt 
valles,  saepe  morbus  epidemicus  irrumpit.  Arboribus  undique  oblecta 
regio  nullo  solis  radio  recreatur  ; quapropter  in  novis  Americae  par- 
tibus terra  humida  , ab  incolis  versata  , frequenter  epidemias  excitat. 

Adsunt  paludes  quae  infectis  miasmatibus  circumstantes  locos  infi- 
ciunt et  in  corporibus  quasi  veneni  vapores  effundunt : haec  est  fre- 
quentissima  intermittentium  febrium  causa  in  agro  romano  et  in 
multis  aliis  regionibus.  Aquarum  natura  saepe  noxia  est,  ut  in  multis 
endemiis  demonstratur. 

AEdes  urbis  aut  vici  saepe  insalubres  et  vitiose  silae  morbos  po- 
pulares excitant  eisque  favent.  Animalium  aut  vegetabilium  putredo 
in  loco  contracta  epidemiis  ortum  dat  et  typhodum  febrium  veram 
causam  praebere  potest. 

m"  Causce  quce  ad  personas  attinent.  — Non  de  aetate , sexu  , tem- 
peramento hic  agendum  , quamvis  saepe  ille  corporis  status  epidemias 
properare  queat , sed  de  victus  ratione  , de  variis  artibus  et  de  animi 
pathematibus  quae  aliquoties  epidemias  proprias  gignunt. 

victus  et  vitae  Habitus  quorumdam  morborum  sunt  causae  : annona 
segetis  populum  opprimit  ; frumenti  noxia  qualitas  et  alimentorum 
vitium  in  regione  similes  excitant  morbos.  Raphania , cholerica  tor- 
mina pictonica  aut  madritina  ex  illa  causa  originem  ducebant.  Variae 
artes,  sive  gravi  corporis  situ,  sive  materie  noxia  quam  artifices  perpe- 
tuo agitant,  morbos  gignunt  epidemicos  qui  saepe  in  alios  extenduntur,' 

Animi  pathemata  sunt  aliquoties,  sed  rarissime,  epidemicorum 
morborum  origo.  Antiqua  et  recens  historia  quaedam  illorum  exempla 
suppeditat.  Monomanias  , hystericos  impetus  , melancholias,  nostal- 
gias  , convulsiones  quasdam  innasci , et  urbes  contagio  quasi  morali 
inficere  videtur,  ut  patet  ab  exemplis  Milesiensium  , Lugdunensium- 
que  puellarum  et  diversa  convulsionum  propagatione.  Quseque  sint 
licet,  saevientibus  epidemiis  animos  et  mentis  vires  sustinere  maxime 
necessarium  est : tristitia  et  terror  vim  morbi  augent , sicuti  in  urbis 
obsidione,  in  exercitus  clade  et  in  nascenti  epidemia  observatur. 

Non  de  causis  peculiaribus  amplius  dicam  : illarum  tam  varios 
effectus  adseribere  impossibile  esset.  Sed  dum  omnibus  observatio- 
nibus pateat  non  ex  unica  causa  epidemiam  profluere  , sed  mullis 
conflari,  utile  mihi  videtur  causarum  generaliter  naturam  perpendere 
ut  epidemicus  morbus  oriatur. 

I®  Generales  sunt  epidemicorum  morborum  causae,  et  totius  urbis 
autpartis  incolasamplectuntur.  Aeris  et  tempestatum  varictatesundique 
nos  circumdant,  et  quocumque  refugiamus  nos  sequuntur  et  obsident;: 
alimentorum  et  locorum  vitiosa  actio  in  universum  nos  afficit.  Non 
soliim  in  homines  sed  etiam  in  animalia  quaedam  aliquoties  extenduntur 
causae  , inde  Epizootioe  quae  causarum  universos  effectus  demonstrant. 

2"  Perstantes  longo  tempore  premunt  epidemicorum  morborum 
causae.  Tempestatum  enim  varia  successio  sparsas  solum  parit  affec- 
tiones ; autumnalis  intemperies  sequenti  anni  tempore  suscipitur  et 
mitigatur;  quasi  per  circulum  abeunt  et  redeunt  variae  tempestates 
ct  effectum  effectu  comprimunt.  At  quum  coeli  gravitas  valet , quum 
calor  et  humidilas,  frigus  et  siccitas  longius  protrahuntur  aut  invicem 
ingravescunt,  tunc  epidemici  apparent  morbi  quos  Cous  Senex  eximie 
notavit. 

3°  Ad  praelerila  epidemicae  causae  referendae  sunt,  ut  vera  instituatur 
aetiologia  ; etenim  saepissime  morbi  epidemici  ab  anteriore  temporis 
statu  profluunt. 

4“  Graves  et  validae  sunt  epidemorum  causae  quae  corporibus  varios 
motus  et  quasi  novam  naturam  admovent. 

5°  Multiplices  sunt  et  compositae  epidemicorum  morborum  causae, 
omnesque  in  producenda  mala  magis  minusve  concurrunt. 

6“  Subitis  mutationibus  oppositae  sunt  causae  epidemiarum  : etenim 
morbi  superveniunt  quum  calor  aestatis  toia-idus  frigidis  noctibus 
aut  humido  autumno  excipitur.  Qiice  sensim  contingenti  progressu 
fiunt , tempora  hujusmodi  sunt  securissima. 

Sic  difficillimum  est  fontem  epidemiae  detegere  , quia  non  ex 
causa  unica  devenit  morbus  , sed  multis,  repetitis,  oppositis,  im- 
plicatisque  causis  coalescit, 

§ III.  De  medicarum  constitutionum  utilitate  in  pathologia. 

Si  ad  omnes  perpensas  causas  reflectamur,  lucidior  nobis  fiet  me-^ 
dicarum  constitutionum  doctrina.  Multis  erroribus  quasi  obscurata, 
tamen  a medicis  observationi  addictis  culta  manet  et  vera  medicinae 
practicae  fundamenta  statuit. 

Semper  ex  aeris  varietatibus  et  vitiis  constitutiones  medicas  pen- 
dere, et  fere  certos  effectus  anni  tempestatibus  gigni  prisci  auctores 
admiserunt.  Hippocrates  primus  morbos  vernales,  aestivales  , au- 
tumnales , hyemalesque  distinxit,  et  illorum  naturam  multiplicesque 
formas  observavit. 

« Quod  autem  ad  anni  tempestates  attinet , si  hyems  sicca  et 
aquilonia  fuerit,  ver  autem  assidue  pluviosum  et  austrinum,  febres 
aculas  et  Ophthalmias  et  dysenterias  aestate  fieri  necesse  est,  maxime 
mulieribus  et  viris  natura  humidis.  » ( Aph.  2 , s.  3. ) 

« Si  vero  aestas  sicca  et  aquilonia  , autumnus  vero  pluviosus  et 
austrinus  fuerit , capitis  dolores  hyeme  oriuntur,  et  tusses,  et  rauci- 
tates, et  gravedines  , nonnullis  etiam  tabes.  » {Aph.  i3,  n.  3.  ) 

Secundum  ista  et  multa  alia  , cuique  anni  tempori  morbosa  con- 
(dilio  adseripta  fuit  : in  vere  inflammationes,  in  aestate  biliosas 

affectiones  , melancholicas  in  autumno  , catarrhales  in  hyeme  in- 
nasci et  augeri  plurique  medici  statuerunt.  Inde  quum  anni  tem- 
pestas quaedam  longo  tempore  valet , aut  ingravescit , nec  ab  aliis 
deletur,  constitutio  fit  seu  inflammatoria,  seu  biliosa,  elc.  Haec 
constitutio  dicitur  temporaria^  quia  anni  tempestatem  sequitur. 

« Permutatione  temporum  morbos  fieri  et  morbos  certis  anni 
temporibus  certos  novari;  alios  per  quodque  tempus,  mutata  coeli 
temperatione  , ingravescere,  perspicue  confirmatum  est.  » {Hippi) 

Sed  non  in  praesentis  temporis  consideratione  residet  medica 
constitutio  , etiam  ex  praeteritis  coeli  tempestatibus  pendet,  praeci- 
puamque  originem  recipit.  « Non  possunt  praesentes  morbos  cognosci 
nisi  ex  praeterita  temporum  constitutione , nec  futura  divinari  nisi 
a praesentium  consideratione.  » (Hipp.) 

M Morbi  praesentes  a praeterita  temporum  conditione  fluunt ; exci- 
piunt vero  differentiam  a consideratione  praesentis  : quare  utri  usque 
oportet  habere  rationem.  » {Hipp.) 

Hujus  principii  immemor  Ramazzini  causam  unicam  purpureaei 
febris  ventis  meridianis  attribuit  , dum  vera  origo  esset  in  praece- 
dentis anni  intemperie  quam  ipse  perfecte  notaverat.  Sydenham  et 
Stoll  in  similem  errorem  inducti  sunt. 

Medica  constitutio  mullum  saepe  protrahitur,  et  stationaria ; 

tunc  enim  morbos  diuturno  et  simili  modo  signat : ut  causa  continua  et 
gravis  est,  ita  effectus  durare  solent.  Multi  auctores  morborum  stabiles 
constitutiones  nobis  tradiderunt.  Hippocrates,  in  epidemorum  libro 
tertio , eamdem  constitutionem  tres  annos  permansisse  descripsit, 
Sydenham  variabilem  constitutionum  mutationem  subsecutus  est  : 
primam  , per  quatuor  annos  1661-1664  ; secundam,  per  duos  annos 
1664-1666 ; tertiam  , per  duos  annos  et  sequentis  dimidium  ; denique , 
ultimam  quam  observavit  non  certis  circumscribere  finibus  potuit. 
Sagacissimi  Stoll  Ephemeridibus  apparet  quoque  biliosam  epidemiam 
ab  anno  1776  usque  ad  1778  pervaluisse  ; inflammatoria  autem 
constitutione  sequentem  annum  signatum  fuisse.  Per  totum  annum 
trahuntur  morbi  populares  ab  illustrissimis  Sarconne,  Tissot,  Zim* 
mermann , descripti. 

His  observationibus  instructus  Massiliensis  Raymond  novam  theo- 
riam admittendam  existimavit ; et  quia  morborum  variam  indolem  , 
epidemo  impressam  , cognoscere  saepe  arduum  est,  duos  solum  cons- 
titutionis medicae  modos  admittere  voluit,  fortem  et  mollem  ( mode 
fort  et  mode  mou).  Observatione  sua  animadvertit  alium  alio  excipi, 
et  per  decem  et  octo  annos  Massiliae  permansisse : cujus  medici  systema 
non  firmaverunt  quae  ab  aliis  postea  fuerunt  observata. 

Attamen  nonnulli  recentiores  morbos  reipsa  sub  inflammatorio 
aspectu  nunc  saepius  apparere , et  mutatam  esse  constitutionem  cre- 
dunt. Forsan  theoricae  dicussiones  in  mentes  leviter  irrepserunt,  clam 
iis  et  quasi  invitis.  Illa  ardua  quaestio  historiae  medicae  multa  arcana 
elucidaret  , sed  longe  ab  omni  demonstratione  remanet. 

Multa  argumenta  contra  medicarum  constitutionum  doctrinam 
auctores  objecerunt. 

i“  Saepe  accidit  ut  nullus  inter  morborum  et  temporis  mutationes 
sit  consensus,  et  cum  magnis  tempestatibus  sanitas  tamen  floreat. 
Celeberrimi  medici  Sydenham  , Yan-Swieten  , Ramazzini,  meteo- 
rologiae  signa  incerta  esse  observaverunt,  et  per  ea  constitutiones  ex- 
plicari negarunt;  sed  vana  evasit  illa  objectio  : etenim  non  in  meteo- 
rologicis  solum  signis  quaerenda  constitutionum  medicarum  origo.  Non 
sola  coeli  gravitas  has  tantas  impressiones  efficit  ; sed  alimentoium 
vitiosa  natura  , sed  locorum  insalubritas , sed  etiam  pathemata  , quae 
corpus  et  animum  turbant  et  afficiunt.  Cur  enim  causae  multiplices  , 
continuae  et  graves,  corpora  in  profundum  agitare  et  severos  diutur- 
nosque  effectus  producere  non  possent  ? Analogia  et  observatio  una 
et  recte  respondent. 

2°  Sprengel  objicit  verum  morbi  characterem  negligi 

et  e vana  consideratione  novam  morbi  naturam  creari.  Sed  quis  in 
constitutionis  medicae  natura  cognoscenda  legem  illam  imposuit  ? 
Quis  dynamicum  morbi  modum  , aut  praecipua  symptomata  inutilia 
esse  statuit  ? Per  contrL,  omnes  illae  observationes  diligenter  perpen- 
dendae sunt  et  comparandae  cum  medica  constitutione  , ut  ad  certam 
diagnosim  et  therapeiam  medicus  perveniat. 

I®  Exiliis  sequitur  constitutiones  medicas , tum  ex  anni  temporibus 

pendere  Qi  temporarias  esse,  tum  mullis  et  gravioribus  causis  con- 
flatas stationarias  fieri,  et  per  variabile  tempus  protrahi. 

2“  Constitutiones  medicae  biliosa,  inflammatoria,  catarrhali,  pu- 
trida impressione  signantur,  et  morbis  sive  epidemicis,  sive  sporadicis 
hoc  sigillum  imprimunt.  Cum  levis  est  constitutio  , suum  modum 
non  omnibus  morbis  imprimit ; cum  vehemenlior  , lelhalibus  epi- 
demiis  ortum  dat  et  dicitur  epidemica. 

3“  Utilissima  est  constitutionum  medicarum  cognitio  ad  morbos 
epidemicos  et  etiam  sporadicos  tractandos  , dum  illarum  impressione 
variantur  et  obteguntur  natura  et  morbi  curatio. 

§ IV.  De  epidemorum  studio  ad  pathologiam  promovendam. 

Variarum  epidemiarum  recta  praenotio  utilissima  est  in  palhologiae 
praeceptis  instaurandis,  et  saepissime  novas  indicationes  praclicae 
praebet.  Etenim,  si  multis  observationibus  omnes  epidemi  illustrati 
fuissent , facillimum  esset  similes  et  redeuntes  morbos  cognoscere  et 
secundum  praeteritam  experientiam  illos  curare.  Epidemorum  non 
immensus  est  numerus  , et  nova  licet  causarum  implicatione  fere 
novi  producantur  morbi , tamen  analysis  et  analogia  eamdem  na- 
turam sub  variis  quibusdam  phaenomenis  detegunt. 

Epidemorum  studium  magna  est  investigationis  occasio  et  utilis 
experientiae  schola  , <juia  eadem  affectio  sub  multiplicibus  modis  et 
formis  exhiberi  potest.  Si  fugiat  una  observatio,  alia  adest  quae 
multis  confirmata  et  saepe  repetita  in  variis  corporibus  et  in  diver- 
sis regionibus  , essentialem  morbi  indolem  demonstrat.  Sic  causae 
praecipuae  morborum  cognoscuntur  , diagnosis  firmatur  , propria 
symptomata  distinguuntur  , vera  analomes  pathologicae  signa  no- 
tantur et  recta  instituitur  curatio.  Epidemorum  itaque  generalem 
historiam  perpendam  , ut  ex  ista  ad  pathologiam  utilia  praecepta 
reflectam. 

i“  Epidemiae  invasio  maxime  variabili  modo  accidit  in  diversis  ho- 
minibus, et  quamvis  communis  sit  impressio,  quidam  tamen  exci- 
piuntur. Iloec  est  summa  sensibilitalis  lex  qua  fit  rccipiciuhe  im- 
pressioni dispositio  aut  repulsio.  AElas  modo  infantilis,  modo  virilis, 

aut  senilis  quibusdam  epiJemiis  facilius  corripitur  : sic  catarrliales 
morbi  pueros  , inflammatorii  juvenes  praecipue  invadunt  et  epide- 
miae  indolem  denuntiant.  Sexus  etiam  fit  aliquoties  utilis  exceptio  , 
aut  funesta  dispositio  : Barcinonis  recens  morbus  anno  1821  mu- 
lieres frequentius  afficiebat. 

Mira  proprietate  quosdam  artifices  praemuniri  malo  epidemico , 
aut  potissimum  corripi  multis  exemplis  manifestum  est.  Corporis 
constitutio  peculiaris  saepe  morbo  epidemico  favet  aut  illum  repellit : 
Degner  , in  calamitoso  Noviagami  epidemo  Gallos  et  Judaeos  raro 
correptos  fuisse , animadvertit.  Saepissime  accidit  ut  prima  mali  epi- 
demici invasio  quosdam  a secunda  invasione  praemuniat : non  tamen 
universa  est  illa  exceptio,  necnon  etiam  in  variolarum  epidemis. 

2"  Diagnosis  morborum  nascentibus  et  succedentibus  epidemiis 
perficitur , quia  sub  variis  modis  phaenomena  exhibentur.  Tiim  latens 
ct  obscura  est  affectio  , ita  ut  difficillimum  sit  naturam  illius  in- 
dagare ; sed  constitutione  medica  et  aliis  observationibus  adjutus  , 
ad  morbum  cognoscendum  medicus  perveniet.  Tum  fallacia  sunt 
signa  in  epidemiae  ortu  , quae  morbi  veram  indolem  obtegunt : sic 
anginae  epidemicae  per  gangraenam  brevi  tempore  evadunt ; febres 
intermittentes  sub  apoplexiae  symptomatibus  apparent  ; variolcfi  vo- 
mitibus et  convulsionibus  signantur.  Quae  comprobare  valent  non 
semper  symptomatibus  veram  morbi  naturam  detegi  posse  , sed  ad 
omnia  signa  et  praenotiones  confugiendum. 

Nova  symptomata  in  morbo  epidemico  saepe  apparent  et  diagnosim 
obscurant.  Peripneumonia  , dysenteria  epidemica  non  genuinum  cur- 
sum lustrant,  sed  eruptionibus  , miliariis , petechiis , insignes  fiunt , 
ut  sagacissimi  viri  Zimmermann  , Pringle  , Tissot  et  alii  in  epide- 
miis observaverunt.  Pathologica  facies  in  mucoso  morbo  Neapolitano 
(Sarconne)  multis  gravibus  symptomatibus  differt  a febre  mucosa 
Gottingensi  (Boederer  et  Wagler).  Haud  verum  est  illa  symptomata  ad 
varietates  aetatis,  sexus  , temperamenti  referenda  : in  universis  com- 
munes morbi  characteres  ostenduntur  et  ex  epidemica  natura  pendent. 
Quae  in  aliis  observata  fuerunt  , aliorum  diagnosi  utilia  sunt  et 
morbum  variis  phaenomenis  obtectum  expandunt. 

EpiJemia  varios  inorbl  modos  praebet ; Ium  levis  , tum  gravior 
fit.  Ilia  vivens  est  in  omnibus  gradibus  descriptio  affectionis ; elcnini 
nascente,  flagrante  , aut  decedente  epidemo,  morbus  varietate  viget. 
Felices  morbi  exitus  et  naturae  modos  ad  curationem  in  diversis  ho- 
minibus indicat  quoque  epidemia  : haec  utilis  observatio  ad  alios 
morbos  tractandos  saepissime  admovetur. 

Progressus  epidemiae  compescere  difficillimum  est  : tum  lento 
gradu , tum  rapido  omnes  invadit.  Haec  varietas  e generali  locorum 
et  hominum  dispositione  pendet  , et  causas  illas  protinus  avertere 
medicus  nequit.  Sed  magni  momenti  est  consideratio  de  epidemiarum 
prohibendo  reditu , (^uae  medicinae  consiliis  et  prophylacticis  auxiliis 
nunc  rariores  fiunt.  Lethalis  est  saepe  morbus  in  epidemico  modo , 
qui  in  sporadico  benignus  evadit  : dysenteriae  epidemicae  nosocomia 
et  urbes  vastant.  Ille  gravior  epidemiarum  status  qui  funerum  nu- 
mero patet  et  saepe  horrendam  hominibus  affert  cladem , multum 
illustrabit  morborum  prognosim. 

3®  Anatome  pathologica  praesertim  in  epidemicis  morbis  ad  certos 
limites  reduci  potest.  Etenim  in  privatis  observationibus  error  facillime 
mentem  invadit  : quum  organi  laesionem  inspiciamus,  illam  semper 
morbi  causam  esse  falso  notamus  ; sed  illa  organica  laesio  e peculiari 
hominis  statu  , e praecedente  morbo  , aut  e quadam  complicatione 
pendebat.  In  epidemico  morbo  describendo  error  iste  facile  vitatur, 
ijuia  observatio  mullis  aliis  confirmatur  aut  deletur,  et  quae  omnibus 
communia  sunt  phaenomena  , illa  a morbo  reipsa  proveniunt. 

Eliam  autopsiae  utiles  sunt  ad  naturam  morbi  demonstrandam  , 
quia  in  epidemia  nascente  et  decedente  cadavera  inspiciuntur,  et  tunc 
saepissime  laesiones  veluti  morbi  effectus  adesse  demonstrantur  (i).  Non 
enim  epidemiarum  observatores  de  anatome  pathologica  abusi  sunt , 
sed  ad  certos  limites  illam  scientiam  reduxerunt.  Quum  febres  epi-i 
demicas  a mullis  observatas  comparare  volui , in  cadaveribus  semper 
eamdem  adesse  laesionem  nunquam  vidi.  Zimmermann,  Finke,  Tissot; 
febrem  biliosam;  Sarconnius,  Roederer  et  Wagler,  febris  mucosae, 

epidemos  descripserunt,  et  illis  observationibus  in  eodem  morbo  com» 
paratis,  constat  non  semper  easdem  organorum  laesiones  repe i iri , 
nec  eadem  anatomica  signa  observari.  Hmc  etiam  similia  notantur  in 
necropsiis  quas  doctor  Broussais  perfecit  , quum  non  adhuc  syste- 
maticus  auctor  epidemiam  Udinensem  fideliter  nobis  tradidit  (i). 

, Ex  istis  observationibus,  omnes  partes  pathologiae  illustrari  epide- 
morum studio  manifestum  est , et  ad  errores  systematum  propulsandos 
et  praclicas  veritates  comprobandas  multum  valere  popularium  mor- 
borum investigatio. 

§ V,  De  epidemica  indole  in  morbis  intercurrentibus. 

Ut  epidemica  constitutio  penitus  totum  corpus  agitat,  illius  im- 
pressio durabilis  in  aliis  morbis  sigillum  suum  imponit : sic  naturam 
morbi  saepissime  mutatam  praebet,  et  potius  epidemico  modo  quam 
symptomatibus  signatur. 

Epidemia  non  solum  in  aegrotantibus  sed  etiam  in  sanis  corpO" 
ribus  actionem  exercet.  Zimmermann,  durante  epidemia  biliosa , alvi 
dolores  et  quasdam  excretiones  adesse  notavit.  Rush  per  icterodem 
febrem  Philadelphiae  cutem  et  oculos  flavo  colore  fere  in  omnibus 
infuscatos  esse  observavit.  Etiam  in  animalibus  domesticis  quaedam 
epidemiae  saeviunt  ; videbimus  boves  et  equos  morbo  typboico  cor- 
reptos fuisse  in  epidemia  anni  i8i4  : multae  enim  epizootiae  cum 
epidemicis  morbis  concurrunt. 

Quod  principium  alia  observatione  saepe  repetita  firmatur.  Quum 
alienus  hospes  novam  regionem  nuper  habitat , epidemia  vigente 
saepe  non  afficitur  quia  morbus  a praecedente  constitutione  originem 
ducit.  Per  contra  accidit  ut  recens  regionis  incola  procul  a sua  patria 
corripiatur  morbo  qui  nunc  in  illa  flagrat,  quia  epidemiae  semen  antea 
receperat.  Narrat  Caius  Britannicus  multos  Anglos  febre  sudatoria 
correptos  fuisse , dum  in  Anglia  quam  nuper  liquerant  morbus  ille 
saeviebat.  Heister  in  Altorfiano  epidemo  , Degner  quoque  Noviagami 
similia  observaverunt. 

Epidemicus  morbus  intercurrentes  affectiones  retinere  et  quasi  a 

progressu  arcere  polest  ; quod  quidem  observatoribus  etiam  qui  non 
medicinam  excolebant  compertum  fuit.  Thucidides  in  pestis  Athe- 
narum mira  descriptione  signavit  fere  nullos  per  eam  morbosam 
tempestatem  aliis  morbis  afflictos  esse.  Schnurrer  narrat  in  Oriente 
epidemiae  finem  e sporadicorum  morborum  ortu  nuntiari : inde  ap- 
paret vitalem  organisationem  penitus  epidemico  morbo  absumptam , 
non  aliam  morbosam  suscipere  posse  excitationem,  ut  ait  Hippo- 
crates: « Duobus  laboribus  {i)  simul  obortis  non  in  eodem  loco, 
vehemenlior  obscurat  alterum.  » ( Aph.  46,  sect.  2.) 

Saepissime  miscentur  intercurrentes  morbi  cum  epidemia  varium- 
que  in  modum  symptomata  et  naturam  unius  aut  alterius  concipiunt. 
Hic  valet  analysis  medica  ad  praecipuam  affectionem  indagandam  et 
detegendam  : sic  periodica  febris  cum  biliosa  epidemia  adjungitur , 
modo  imminens  est  biliosa  complicatio , modo  febris  periodica  pro- 
eminct.  In  febre  mucosa  Goltingae,  Roederer  et  Wagler  observatum 
habuerunt  epidemiae  actionem  in  multis  morbis  exprimi : puerperae 
mulieres  aphthis,  alvi  profluviis  et  aliis  epidemicis  signis  afficiebantur. 

Non  solum  acutos  morbos  fere  omnes  epidemico  charactere  involvi 
dicerem,  sed  etiam  chronicas  affectiones  et  chirurgiae  operationes 
illius  actione  propria  ingravescere.  Quum  de  Therapeia  tractabitur , 
indicationes  varias  quae  e natura  epidemica  oriuntur,  longius  exponam. 

Contra  illam  epidemiarum  doctrinam  doclor  Broussais  multa  sub- 
tilia argumenta  objecit.  Omnia  epidemiarum  peculiaria  phaenomena 
non  naturam  morbi  indicare  et  ad  aegrotantium  varia  temperamenta 
reverti  posse  sustinuit  (2).  Sic  nullum  est  epidemicae  indolis  studium  ; sic 
omnes  aegrotantes  quos  Sydenham  Londini  observavit  temperamento 
sanguineo  afficiebantur  ; omnes  quos  Gottingae  Roederer  et  Wagler, 
Napoli  Sarconnius  descripsit,  temperamentum  mucosum  induebant. 
Finke  Teceliae  et  Tissot  Lausannae  solum  biliosos  homines  observave- 


(1)  Vox  grseca  ttovoj  non  dolor  ut  dicunt  commentatores,  sed  labor 
significat.  Itaque  non  solum  doloribus  applicatur  boc  apliorisma,  sed  etiam 
omnibus  vlla:  functionibus,  digestioni,  partui,  cogitationi , morbo , etc. 

(2)  Examen  des  Doctrines,  p.  4^6. 

runt,  et  febres  icterodes  singulari  modo  in  biliosa  corpora  tantum 
saeviunt !...  Risum  teneatis , amici. 

Dicat  adhuc  ipse  systematicus  auctor  : « N’ayant  point  un  symptome 
<x  excessivement  predominant,  comme  lesbubons,  la  gangrene,  etc. , 
« chaque  auteur  s’en  choisit  un,  autour  duquel  il  i’allie  tous  les 
« autres , et  d’apres  lequel  il  ne  manque  pas  de  qualifier  Tepidemie. 
« Ainsi  l’un  arrete  son  attention  sur  la  bile , et  quels  que  soient  les 
« autres  symptomes  qu’il  ait  rencontres , il  les  place  au  second  ordre  , 
« comme  le  cortege  de  ce  qu’il  appelle  une  fievre  bilieuse.  Un  autre 
« est  plus  frappe  par  la  mucosite , soit  parce  qu’il  est  le  premler 
« a la  considerer  comme  un  symptome,  soit  parce  qu’il  veut  con- 
te firmer  les  observations  deja  faites ; et  voila  uue  fievre  muqueuse 
« creee  sur  le  modMe  des  antiques  fievres  bilieuses  et  bientot  clevee 
« au  meme  degre  d’importance  (i).  » 

Sic  praefixa  observatorum  attentio  epidemicas  constitutiones  tantum 
invenit  et  creavit.  Tissot  morbos  a Sydenhamio  descriptos  observans 
biliosos  esse  scripsisset , et  vice  versa : dum  Finke  et  Zimmermann 
mucositates  a Roederer  et  Wagler  notatas , sicuti  bilem , et  Sydenham 
sicuti  inflammatoriam  sanguinis  cuticulam , habuissent.  Sed  quid  cum 
auctore  systematico  disputandum  ? Frustra  enim  causae  diversae  sunt, 
frustra  symptomata  mutantur,  frustra  medicamina  variantur;  me 
hcrcle , ait  ille  novus  Paracelsus  , unicus  est  morbus  , unicum  est 
remedium ; omne  aliud  sicuti  mera  ontologia  habendum  est...  etc.  In 
vacuum  autem  sonat  illa  objectio  : nihil  enim  nisi  phaenomena  varia 
naturae  observare  possumus;  si  multorum  experientia  confirmantur, 
vera  sunt : haec  est  universa  judicandi  ratio  et  summa  lex  in  scientiis. 

§ VI.  De  epidemorum  Curatione  ad  therapeiam  perficiendam. 

Ardua  est  illa  quasstio  et  in  medicina  practica  maximam  affert 
utilitatem.  Certis  observationibus  patet  in  quibusdam  epidemicis 
morbis  peculiarem  curationem  adhibendam:  tum  nocent  prius  solita 
remedia  et  alia  autem  propria  epidemicam  affectionem  levant  et  dis- 
cutiunt ; sic  in  oblecta  morbi  natura  saepe  indicatio  a juvantibus  etlao- 


(i)  Examen  des  Doctriiics,  p.  468* 

tlcnlibiisremediis  aritur.  Ex  illis  observationibus  Sydcnliam  opinionem 
tradidit  empiricam  et  sustinuit  veram  epidemioe  nascentis  curationem 
omnino  sibi  esse  ignotam  et  solum  ab  experientia  repeti  posse. 

Non  ideo  tam  desperata  mihi  videtur  epidemicas  naturae  investi- 
gatio, et  licet  in  quibusdam  inordinatis  epidemiis  obtegatur  et  abdita 
sit,  tamen  causarum  historia,  constitutionum  medicarum  praenotio 
et  pathologica  analysis  ad  detegendam  epidemicam  indolem  et 
rectam  curationem  instituendam  maxime  conveniunt.  Eadem  mihi 
apparet  difficultas  in  noscendis  aegri  cujusdam  temperamento  et 
idiosyncrasia , quibus  morborum  forma  et  medicamentorum  effectus 
mirum  in  modum  commutantur. 

Confitendum  tamen  in  morbo  epidemico  nascente  saepius  latere 
quaenam  propria  conveniunt  remedia  ; sed  e multis  causis  natura 
morbi  oritur  et  variis  elementis  complicatur.  Sic  inflammatorius 
morbus  sub  biliosa  constitutione  apparet  : haec  sola  consideratio  ad 
antiphlogistica  remedia  non  cum  omni  fiducia  confugiendum , prae- 
monet. Angina  venae  sectione  et  hirudinibus  applicatis  plerumque 
debellatur,  sed  putrida  constitutio  longo  tempore  saevit,  et  angina  per 
gangraenam  evadit:  tunc  raidssime  sanguis  mittitur.  Hoc  ita  esse  multa 
ab  auctoribus  collecta  probant.  In  gangraenosa  angina  populari  a 
Fotherghill  i65o , lyiS,  1746  observata;  a Richter  lySS  et  a 
Bergio  17^7,  venae  sectio  multa  mala  et  mortem  celeriter  afferebat  ; 
in  aliis  inflammatoriis  morbis  similia  observata  sunt. 

J.  Wierr  et  Sennert  peripneumoniam  epidemicam  tradiderunt 
quam  sanguis  emissio  graviorem  lethalemque  efficiebat.  Etenim  bi- 
liosa saeviebat  constitutio  et  sub  inflammatoriis  peripneumoniae  signis 
obtegebatur:  emetica  remedia  feliciter  hanc  epidemiam  curaverunt. 
Ballonius  similem  epidemiae  formam  et  curationem  descripsit. 

Lancisi  autem  in  epidemica  pleuritide  balsamica  et  vesicantia 
soliim  utilia  esse  perspexit,  dum  priore  anno  venae  sectio  in  simili 
morbo  prospere  successerat.  Cujus  curationis  x^arietas  adstantibus  et 
praeteritis  causis  pendebat  illasque  distinguere  potuit  observatio. 

Saepe  accidit  ut  epidemia  praecipuo  elemento  complicetur  et  quasi 
opprimatur  : sic  nervosa  irritabilitas  omnes  epidemiae  motus  reci[)it 
et  morbi  solita  remedia  repellit  ; tunc  proprio  modo  temperandum 

et  subtollendum  esi  hoc  complicalionis  clemcnlum  , et  raorbas  feli-' 
citer  curatur  , aut  aliquoties  omnia  effugiunt  symptomata  (i).  In 
epidemica  pleuritide  Sarconnius,  in  dysenterico  epidemo  Latour 
optimum  esse  opium  declarant.  Ab  illustri  Ramazzini  observata 
epidemia  feliciter  opii  maximam  copiam  administrari  et  multum 
nocere  sanguinis  missionem  pariter  edocet. 

Ex  istis  constat  observationibus  medicamenta  varia  adhiberi , licet  in 
ejusdem  generis  sed  non  similis  naturae  epidemo  , et  tantas  varietates 
cognosci  posse  causis,  constitutione  medica  et  morborum  accurata 
analyse.  D'  Ozanam  oppositam  illam  epidemorum  curationem  non 
recte  percipit  , et  comparatis  exemplis  utiliora  remedia  esse  quae 
saepius  et  felicius  adhibita  fuerint,  judicat.  At  illius  solutionis  vitium 
omnibus  patet : in  praesente  enim  tractanda  epidemia  aliarum  curatio 
congruere  non  potest,  quia  variantur  morbi  natura  et  complexiones. 

In  omnibus  epidemiis  curationem  generalem  et  quasi  a priori 
deductam,  praescribere  ridiculum  et  maxime  noxium  est.  Quid  dicam 
de  edictis  a magistratu  promulgatis  ad  curationem  morbi  quum  nihil 
de  epidemia  cognoscere  possit.  Recentissima  facta  adsunt;  celeberrima 
Facultas  de  populari  morbo  consulta  opinionem  splendidissimam  de 
curatione  edixit  ; at  quum  salutifera  pervenit  consultatio  , non  jam 
morbo  eadem  natura  , nec  forma  eadem  , et  jam  nova  admovenda 
erant  remedia.  Certe  potissimum  est  in  loca,  epidemiae  sedem,  me- 
dicos ipsos  vitae  periculo  mittere  ut  morbi  necessitatibus  convenienti 
remedio  consulant : sic  quater  et  recentissime  Gallici  medici  huma- 
nitatis laurum  cinxerunt. 

In  recenti  adhuc  Gaditana  epidemi^  , Hispanus  archiater  quasi 
medicam  legem  hujus  civitatis  incolis  imponere  et  procul  a morbo 
in  singulos  dies  signata  medicamina  praescribere  non  dubitavit.  Talis 
Sinensis  medicus  qui  in  libro  quodam  scripta  remedia  semper  eodem 
modo  adhibere  gravibus  pcenis  cogitur.  Sed  epidemicus  morbus  va- 
riare potest , et  in  ortu  alia  , alia  in  statu  et  in  remissione  adhi- 
benda sunt  medicamina  : praebet  enim  in  variis  gradibus  tanquam 


(i)  De  V irethisme  nerveux  f ou  Analjse  des  affectioris  ner^euses f par 
Am.  Dupau.  Montpellier  , 1819. 

unius  morbi  cetalcs  ; nascitur  , crescit , minuitur  et  evanescit , illud- 
que  per  tempus  curatio  morbi  perstat  aut  mutanda  est. 

In  complexa  curatione  epidemornm  et  intercurrentium  morborum 
praecipua  est  difficultas.  Durante  biliosa  epidemia,  saepe  pleuritides, 
anginae,  rheumatismi  aliique  morbi  excitari  possunt  et  epidemiae 
naturam  ita  recipere  ut  iisdem  remediis  debellandi  sint.  Sydenham  , 
Ballonius,  Stoll  , Franck  has  epidemicas  complexiones  annotavere, 
et  similis  curationis  ob  successum  quasi  epidemiae  symptomata  illos 
morbos  apparere  rati  fuerunt. 

Attamen  non  his  implicatis  epidemiis  eadem  curatio  generatim 
institui  potest  , quia  in  singulis  varia  est  complexio  et  therapeuticis 
auxiliis  saepe  opposita.  Saeviente  biliosa  Gottingae  epidemica  febre , 
Roederer  et  Wagler  cum  illa  tertianam  complicatam  esse  obser- 
vaverunt ; corticis  pcruvianae  usus  saepissime  periodicos  insultus  in- 
hibuit : sed  in  aliis  observationibus  kinae  ope  ingravescebat  uterque 
morbus,  et  solum  febris  epidemicae  curatio  tertianam  domare  poterat ; 
emeticis  et  aliis  remediis  ille  complexionis  gradus  tractandus  erat, 
quia  eminebat  mucosa  affectio. 

Finke  in  Tcceliensi  morbo  narrat  paralysim , haemorrhoides  , hae- 
moptisim  epidemicam  naturam  induere  , et  in  his  remedia  biliosae 
affectioni  propria  feliciter  admissa.  Roederer  et  Wagler  annotavere 
cum  hydrope , scorbuto  et  etiam  cum  malo  venereo  implicatam 
esse  epidemiam  illarumque  curationem  difficillimam  efficere.  Quum 
autem  mucosa  affectio  vulneribus  afflictos  invadebat,  illorum  curatio 
aut  operationum  exitus  maxime  dubii  et  implicati  erant* 

In  aliis  intercurrentibus  morbis  nulla  est  epidemo  adhibenda  cura: 
intercurrens  affectio  cum  propriis  signis  et  natura  simplici  apparet 
solitoque  artis  auxilio  sanatur. 

lias  varias  therapeiae  indicationes  in  implicatis  epidemiis  inda- 
gare et  evolvere  sola  potest  medica  Analysis,  quae  non  subtilis  est 
doctrina,  ut  aiunt,  sed  quae  universa  et  varia  medicinae  praecepta 
comprehendit  et  illa  quodam  philosophiae  vinculo  conjungit.  Non 
enim  medendi  peritus  vir  semper  epidemicam  indolem  quocum- 
que insequitur  , non  semper  in  illam  remedia  inutilia  aut  damnosa 

immittit,  sed  attenta  investigatione  epidemorum  varias  complexiones 
et  therapeuticas  indicationes  amplectitur. 

§ VII.  De  Prophyiaxi  in  epidemicis  morbis. 

De  prophylactica  curatione  pauca  dicam  et  quae  maxime  quaeS'^ 
tioni  propositae  conveniunt  : in  propulsandis  causis  aut  avertendis 
illarum  effectibus  praecipue  versatur. 

I®  Quum  epidemia  tempestatum  varietatibus  aut  praecedentibus  aut 
praesentibus  oritur  , nullus  est  prEevertendse  actionis  modus , quia 
sensim  egerunt  causae  generales  et  paulatim  crescentes  totum  corpus  pe- 
netraverunt ; epidemica  impressio  facta  est.  Attamen  effectus  mitigare 
et  curas  in  victus  ratione  et  in  variis  rebus  praecavendis  afferre  saepe 
utile  est  , ita  ut  multi  praemuniantur  aut  leviter  corripiantur. 

Quum  constitutionis  epidemicae  natura  cognita  est , propria  saepe 
adhibita  fuerunt  prophylactica  remedia  , quae  , licet  per  se  morbi 
progressura  sistere  non  valeant,  leviorem  tamen  efficiunt,  aut  in- 
vasionem prohibent.  Sed  non  empirice  praescribenda  sunt  illa  , et 
secundum  naturam  epidemiae  hominumque  temperamenta  variantur  ; 
sic  in  inflammatorio  epidemo  avertendo  excitantia  medicamina  non 
praescribet  medicus.  In  therapeim  Elementis  D"  Barbier  aeris  diversas 
qualitates  et  ambientes  causas  veluti  therapeutica  auxilia  considerat  et 
ex  his  adhibet  utilem  applicationem  in  epidemiis  propulsandis  : aeris 
sana  et  peculiaris  conditio , conveniens  rerum  non  naturalium  usus  fe- 
liciter ab  illo  admovetur. 

2®  Quum  in  locis  resident  epidemorum  causae  felicius  applicatur 
prophylaxis.  Urbium  et  tectorum  salubritas  recte  instituenda  est  ne 
epidemicae  infectionis  sedes  fiant.  Saepe  sufficiet  sylvam  caedere  ad  totam 
regionem  epidemia  praemuniendam  : Hippocrates  hoc  modo  civitatem 
salubrem  effecit.  Animalium  corpora  procul  ab  habitatis  locis  inhu- 
manda sunt  quia  putredo  viventibus  quasi  venenum  infundit.  Palu- 
dum dessiccatio  praecipua  est  in  quibusdam  regionibus  salubritatis 
origo.  In  noxiis  artibus  mullae  curae  et  peculiares  modi  admov'entur, 
ne  graves  corporis  situs  aut  versatae  materies  insalubritate  morbos 
pariant  epidemicos. 

Attamen  non  semper  has  causas  removere  possibile  est  et  tunc 

propriis  modis  illarum  impressionem  avertere  necesse  est.  In  om- 
nibus regionibus  quce  epideraiis  vastantur  pr2escribilur  vivendi  ratio  , 
cujus  utilitas  experientia  confirmatur  : sic  in  America  ad  febrem 
iclerodicam  avertendam  , sic  in  paludosis  locis  ad  febris  periodicae 
praevertendam  invasionem.  Ozanam  narrat  hominem  a mullis  annis 
agrum  romanura  et  proxime  paludum  habitare  et  semper  febrem 
intermittentem  removisse  , <|uia  domo  egrediebatur  tantum  in  alto 
sole,  et  ante  solis  occasum  in  tecto  se  recipiebat.  Etenim  miasmata 
palustria  solis  ortu  extolluntur  et  in  aera  diffunduntur  ; decedente 
autem  die  relabi  solent  : inde  periculosum  est  nocte  veniente  aut 
mane  in  paludum  littora  et  per  humida  loca  deambulare. 

Mihi  recenti  observatione  notum  est  quatuor  Anglos  in  agrum 
romanum  paludibus  infectum  peregrinantes,  singulari  modo  mias- 
matum  impressionem  et  absorptionem  avertisse.  Caput  texto  sub- 
tilissimo ad  insecta  vitanda  obtegerunt  , sic  in  paludum  Pontino- 
rum littore  per  tres  noctes  dormierunt  , et  tamen  inter  eos  nullus 
febre  intermittente  correptus  fuit.  Si  vera  est  observatio,  miasmata 
paulatim  in  interiore  parte  texti  penetrare,  simul  atque  respiratio- 
nis afflatu  resolvi  mihi  videtur.  Hoc  assimilari  posset  phaenomenon 
cunicularioe  lampadis  actioni  a Davy  inventae.  Aut  potius,  miasmata 
vaporibus  soluta  texto  retinentur  et  non  in  interiore  parte  penetrant: 
quaeque  sit  explicatio,  novis  experimentis  illam  prophylacticam  ac- 
tionem comprobari  optandum  est. 

Auxilia  multa  alia  in  contagiosis  morbis  praescribuntur  et  praecipue 
segregatio  aegrotantium  quae  in  contagio  avertendo  prima  lex  est ; 
sed  non  est  hic  locus  de  tanta  quaestione  disserere. 

Sic  rectis  legibus,  locorum  salubritate  et  melioribus  vitae  institutis 
certe  minuitur  morborum  epidemicorum  frequentia,  et  jam  sub  illo 
respectu  ab  antiquis  multo  nostra  differunt  tempora.  Rarius  apparent 
lelhiferi  illi  morbi  qui  quondam  t^m  multos  passim  invadebant  et 
e me  lio  tollebant : etenim  quum  adhuc  incubaret  barbaries  quotannis 
fere  istiusmodi  pestis  irrumpebat , cujus  horrenda  manebant  vestigia. 
Tam  praestantis  victoriae  honorem  sibi  medicina  vindicare  potest. 


FINIS. 


